Ehk siis küsin endaltki, miks mina piilun üsna korrapäraselt mõningasse blogisse, kuigi ma neid inimesi ju isiklikult ei tunne? Mul on nende blogide põhjal tekkinud nendest inimestest teatud ettekujutus ning teatav huvi ja sümpaatia nende tegemiste-mõtete vastu. Et siis lihtsalt olen kohati avastanud, et tean marta või nelladella tegemistest isegi rohkem, kui oma kolleegide või sõbrannade tegemistest. Kas see tähendab, et olen sukeldunud ühte uude keskkonda? On see sõbralik või vaenulik või neutraalne? Kas mind on sinna vastu võetud, olen nö oma või ikka veel võõras? Mis on selle keskkonna suhtlemisreeglid? Kas ma tahan selle täieõiguslik liige üldse olla või ainult kõrvaltvaatleja?